Джэримэс токIуэ
Сабийхэм тхэквондомкIэ я Кавказ Ищхъэрэ федеральнэ щIыналъэ зэхьэзэхуэ иджыблагъэ Псыхуабэ щекIуэкIащ. Абы шэч къызытумыхьэн текIуэныгъэ къыщихьащ Сэралъп Джэримэс.
Зи ныбжьыр илъэситху фIэкIа иримыкъуа Джэримэс килограмм 26-м нэс зи хьэлъагъхэм я деж щызэуащ. Абы и хьэрхуэрэгъу псори хигъэщIащ икIи дыщэ медалрэ япэ нагъыщэ зиIэ дипломрэ зыIэригъэхьащ.
Спортым япэ лъэбакъуэхэр щызыч Сэралъп Джэримэс дохъуэхъу ехъулIэныгъэфIхэр дяпэкIи иIэну икIи лъэпкъыр зэрыгушхуэн лIы нэс къыхэкIыну.
Хьэтау Ислъам.
